पृथ्वी विज्ञान मंत्रालय
दक्षिण मध्य महाराष्ट्र और इसके आसपास के दक्षिण कोंकण क्षेत्र पर एक अच्छी तरह चिन्हित कम दबाव का क्षेत्र बना हुआ है
इसके पश्चिम-उत्तर पश्चिम की ओर बढ़ने महाराष्ट्र के तट से पूर्व मध्य अरब सागर में उभरने की संभावना है इसके अगले 48 घंटों के दौरान महाराष्ट्र के पूर्व मध्य एवं इसके आसपास के उत्तर पूर्व अरब सागर- दक्षिण गुजरात तटों के ऊपर एक विक्षोभ में केन्द्रित होने की संभावना है
इसके धीरे-धीरे पश्चिम-उत्तर पश्चिम की ओर बढ़ने तथा इसके बाद तीव्र होने की संभावना है
महाराष्ट्र के दक्षिण कोंकण और आसपास के घाट क्षेत्रों में बहुत भारी  वर्षा होने की संभावना है
समुद्र की स्थिति बहुत गंभीर रहेगी मछुआरों को मछली पकड़ने के लिए समुद्र में न जाने की सलाह दी जाती है
भारत के मौसम विज्ञान विभाग  के चक्रवात चेतावनी डिवीजन के अनुसार:
दक्षिण मध्य महाराष्ट्र और इसके आसपास के दक्षिण कोंकण क्षेत्र के ऊपर एक अच्छी तरह से चिन्हित कम दबाव का क्षेत्र बना हुआ है जो आज 15 अक्टूबर, 2020 को भारतीय समय के अनुसार 0830 बजे इसी क्षेत्र में बना रहेगा और इसके पश्चिम-उत्तर पश्चिम की ओर बढ़ने तथा महाराष्ट्र के तट से पूर्व मध्य अरब सागर में उभरने की संभावना है। इसके अगले 48 घंटों के दौरान महाराष्ट्र के पूर्व मध्य एवं इसके आसपास के उत्तर पूर्व अरब सागर- दक्षिण गुजरात तटों के ऊपर एक विक्षोभ में केन्द्रित होने की संभावना है। इसके धीरे-धीरे पश्चिम-उत्तर पश्चिम की ओर बढ़ने तथा इसके बाद तीव्र होने की संभावना है।
चेतावनी:
 वर्षा की चेतावनी
- 15 अक्टूबर 2020: महाराष्ट्र के कोंकण और गोवाके आसपास के घाट क्षेत्रों में कुछ स्थानों पर भारी से बहुत भारी और अधिकांश स्थानों पर साधारण बारिश होने की संभावना है। दक्षिण कोंकण और महाराष्ट्र के घाट क्षेत्रों में बहुत भारी बारिश  होने की चेतावनी दी गई है।
- 16 अक्टूबर 2020:कोंकण और गोवा के कुछ स्थानों पर भारी से बहुत भारी और अधिकांश स्थानों पर सामान्य बारिश होगी। वहीं दक्षिण गुजरात के तटीय जिलों के कुछ स्थानों पर भारी बारिश होने की संभावना है।
 हवा की चेतावनी
- सिस्टम सेंटर के आसपास और मध्य महाराष्ट्र मेंअगले 12 घंटों के दौरान 20-30 किलोमीटर प्रति घंटे की रफ्तार वाली हवा चलने और इसकी गति 40 किलोमीटर प्रति घंटे होने की संभावना है। धीरे-धीरे हवा की गति में कमी आएगी। पूर्वी मध्य और उत्तर पूर्व अरब सागर और इसके महाराष्ट्र, गोवा और दक्षिण गुजरात के तटवर्ती क्षेत्रों के साथ-साथ और उससे हटकर अगले 12 घंटों के दौरान 23-35 किलोमीटर प्रति घंटे की तेज हवा चलने की संभावना है। इन हवाओं की गति 45 किलोमीटर प्रति घंटे तक होने की भी संभावना है।
- हवाओं की गति और बढ़ेगी एवं पूर्व मध्य तथा उत्तर पूर्व अरब सागर तथा महाराष्ट्र, गोवा, दक्षिणी गुजरात के तटवर्ती क्षेत्रों के साथ-साथ और तट से दूर आज शाम से 40-50 किलोमीटर प्रति घंटे की तेज रफ्तार वाली हवा चलने और इनकी गति 60 किलोमीटर प्रति घंटे तक बढ़ने की संभावना है।
- 16 अक्टूबर की शाम से पूर्व मध्य एवं इसके आसपास के उत्तर पूर्व अरब सागर तथा महाराष्ट्र और गुजरात के तटीय क्षेत्रों के साथ-साथ और उससे दूर इन हवाओं की गति 50-60 किलोमीटर प्रति घंटा तक होने और बाद में इनकी गति 70 किलोमीटर प्रति घंटा होने की संभावना है।17 अक्टूबर की शाम से हवाओं की गति 55-65 किलोमीटर प्रति घंटा की गति होने तथा बाद में इसी क्षेत्र में हवाओं की गति तीव्र होकर 75 किलोमीटर तक पहुंच जाने की संभावना है।
 समुद्र की स्थिति
- आज शाम से 18 अक्टूबर तक पूर्व मध्य और आसपास के उत्तर पूर्व अरब सागर और महाराष्ट्र तथा गुजरात के तटीय क्षेत्रों के साथ-साथ और उससे दूर समुद्र की स्थिति गंभीर रहेगी।
 मछुआरों की चेतावनी
- मछुआरों को सलाह दी जाती है कि वे 15 अक्टूबर से अगले 3 दिनों तक महाराष्ट्र और दक्षिण गुजरात के तटों के आसपास के समुद्र और पूर्व मध्य तथा आसपास के उत्तर पूर्व अरब सागर में मछली पकड़ने के लिए न जाए।
 कोंकण और गोवा तथा मध्य महाराष्ट्र के घाट क्षेत्रों को नुकसान की आशंका
- भारी बारिश के कारण धान की फसलों, केले, पपीते के पेड़ों, बागों और ड्रमस्टिक पेड़ों और बागवानी फसलों को नुकसान होने तथा भारी बारिश के कारण कच्चे तटबंधों को कुछ नुकसान पहुंचने की संभावना है।
- निचले इलाकों में बाढ़ आने और जल भराव होने, सड़क परिवहन में बाधा आने, भूस्खलन, जल जमाव होने की संभावना है तथा सड़कें गीली तथा फिसलन भरी हो सकती हैं।
- भारी बारिश के कारण ड्रेनेज सिस्टम और फ्लैश फ्लड का जमाव हो सकता है।
जानकारी के लिए कृपया www.rsmcnewdelhi.imd.gov.in, www.imd.gov.in पर जाएं
कृपया किसी विशिष्ट स्थान के पूर्वानुमान और चेतावनी के लिए मौसम  डाउनलोड करें। एग्रोमेटपरामर्श के लिए मेघदूत एप  और बिजली चेतावनी के लिए दामिनी एप  डाउनलोड करें।